Jalgpalli Premium liiga. Nõmme Kalju FC – Tallinna FCI Levadia
Kaia Kanepi (WTA 46) kaotas Wimbledoni tenniseturniiri naisüksikmängu veerandfinaalis sakslannale Sabine Lisickile (WTA 24) 3:6, 3:6.
Kanepi kaotas kohe oma servigeimi ja jäi taha 0:2. Üheksandas geimis kaotas Kanepi oma pallingu veel korra ja koos sellega avaseti 3:6.
Teise seti keskpaigas oli sakslanna ülekaal juba veel ilmsem ja kuigi Kanepi murdis korra tema servi, siis vastas Lisicki sellele kahe servimurdega ja võitis kolmandal matšpallil 6:3.
Kanepi on nüüd viiel korral jõudnud Suure Slämmi turniiri veerandfinaali, aga sealt kaugemale pole ta veel pääsenud.
Kanepi pole Lisickiga varem kohtunud, 2011. aasta Pekingi turniiril oli Lisicki sunnitud eestlannale mänguta andma loobumisvõidu.
Esmaspäevases kaheksandikfinaalis alistas Kanepi brittide lootuse Laura Robsoni (WTA 38), Lisicki aga lülitas konkurentsist välja maailma esireketi Serena Williamsi.
Toimetaja: Siim Boikov, Maarja Värv